The Memoirs of Sherlock Holmes

***The Memoirs of Sherlock Holmes*** je zbirka od 12 kratkih priča Arthura Conana Doylea o slavnom londonskom detektivu, Sherlocku Holmesu. Zbirka je izdavana u *[[Strand]]u* od 1892. do 1893., a kao cjelokupna zbirka je izdana 1894. godine. Kao i ranije, ilustracije je izradio Sidney Paget.

Radi se o drugoj zbirci priča o Sherlocku Holmesu, nakon zbirke *[[The Adventures of Sherlock Holmes]]*, koja pokriva vremenski period od c. 1875. godine pa sve do 1891. godine. Značaj ove zbirke je u tome što je ovo trebala biti posljednja serija priča o Sherlocku Holmesu, koji na kraju priče "The Final Problem" navodno umire. Doista, Doyle nakon ovoga više nije objavljivao priče o Holmesu, ali je pritisak javnosti bio toliki da je u konačnici popustio. Godine 1902. izdan je roman *[[The Hound of the Baskervilles]]*, a u zbirci *[[The Return of Sherlock Holmes]]* iz 1905., Doyle je objasnio kako je Holmes preživio.

## Sadržaj

Ova zbirka sadrži ukupno 12 priča o slavnom detektivu, mada je u samom početku bilo izdanja koje su uključivale 11 priča. Deset priča, kao i do sada, prepričava dr. Watson u prvom licu, dok za dvije priče ("The Musgrave Ritual" i "The ''Gloria Scott''"), Holmes Watsonu prepričava glavnu radnju, a doktor čitatelju predstavlja okvir:

* "Silver Blaze" - Klijent: *Nitko*
* "The Adventure of the Cardboard Box" - Klijent: Susan Cushing
* "The Adventure of the Yellow Face" - Klijent: Grant Munro
* "The Adventure of the Stockbroker's Clerk" - Klijent: Hall Pycroft
* "The Adventure of the Gloria Scott" - Klijent: Victor Trevor
* "The Adventure of the Musgrave Ritual" - Klijent: Reginald Musgrave
* "The Adventure of the Reigate Squire" - Klijent: *Nitko*
* "The Adventure of the Crooked Man" - Klijent: major Murphy
* "The Adventure of the Resident Patient" - Klijent: Dr. Percy Trevelyan/G. Blessington
* "The Adventure of the Greek Interpreter" - Klijent: G. Melas
* "The Adventure of the Naval Treaty" - Klijent: Percy Phelps
* "The Final Problem" - Klijent: *Nitko*

## Problem priče "The Cardboard Box"

Prvo londonsko izdanje zbirke iz 1894. godine nije sadržavalo priču "The Adventure of the Cardboard Box", mada se svih 12 priča pojavilo u *Strandu*. Prvo američko izdanje sadržavalo je navedenu priču, ali je ubrzo povučeno i zamijenjeno novim koje ju nije sadržavalo. Razlozi toga su prilično nejasni.

U Britaniji, priča je izgleda izbačena na Doyleov osobni zahtjev jer se bavila temom preljuba te je, stoga, bila neprimjerena za mlađu publiku. Ovo bi lako mogao biti i razlog izbacivanja priče u američkom izdanju, čemu se može pridodati činjenica da su neki sugerirali kako bi ta priča bila previše skandalozna za američkog čitatelja. Rezultat toga bio je da navedena priča nije u Sjedinjenim Državama ponovo tiskana duže vrijeme te se kasnije pojavila kao dio zbirke *[[His Last Bow]]*. Čak i danas, američki izdavači preferiraju staviti priču u zbirku *His Last Bow*, dok britanski redovito tiskaju priču u sklopu zbirke *The Memoirs of Sherlock Holmes*.

## Reference

## Vanjske veze

* 
* Sherlock Holmes Cases  A compilation of some of the most famous Sherlock Holmes cases. Original stories adapted from the Gutenberg project